Kathrine Sørland: - Jeg er litt skuffet
Siden Rein Alexander trakk seg fra «Skal vi danse» tidligere i høst, var det ingen som måtte forlate konkurransen i kveld. Det ble imidlertid en spennende duell som Kathrine Sørland tapte. - Jeg er litt skuffet. Jeg ville jo ha poengene. Nå må jeg jobbe på, og jeg skal tidlig på trening i morgen, sier Sørland til VG. Tom-Erik Nilsen og Kathrine Sørland møtte Eirik Søfteland og Nadya Khamitskaya i duellen. Siden Søfteland og Khamitskaya vant, gikk de videre til semifinaleuken med tre poeng. Det gjør også Elena Bokoreva Wiulsrud og Kim Daniel Sannes, som gikk direkte videre. Grudt mener avgjørelsen var riktig. - Av disse tre fantastiske danseparene var det riktig at Kim Daniel gikk videre til semifinale i kveld, sier hun. Grudt mener både Søfteland og Sørland har underholdt oss i ukesvis, og blitt ganske så gode dansere, men hun mener Søfteland var best av de to i kveld. - I kveldens danseduell syns jeg det var Eirik som utmerket seg, selv om Kathrine var hakk i hel. Så resultatet ble rettferdig etter kveldens prestasjoner, sier Grudt.
I kveld var det ingen som røk ut av «Skal vi danse». Kathrine Sørland tapte imidlertid danseduellen.